भारत-चीन के विदेश मंत्रियों की बैठक के बाद सैनिकों के पीछे हटने पर फिर हो सकती है कमांडर स्तर की बात: सूत्र
रूस के मॉस्को में भारत और चीन के विदेश मंत्रियों की बैठक के बाद सीमा पर सैनिकों को पीछे करने के लिए एक बार फिर से सेना की कमांडर स्तर की बात हो सकती है।
नई दिल्ली। रूस के मॉस्को में भारत और चीन के विदेश मंत्रियों की बैठक के बाद सीमा पर सैनिकों को पीछे करने के लिए एक बार फिर से सेना की कमांडर स्तर की बात हो सकती है। सूत्रों से मिली जानकारी के मुताबिक, दोनों नेताओं के बीच हुई बैठक को काफी महत्वपूर्ण माना जा रहा है और बैठक के बाद सीमा पर सैनिकों को पीछे करने को लेकर राजनीतिक दिशा मिली है। अब इसके बाद सेना के कमांडरों की बैठक हो सकती है जो सैनिको को पीछे करने को लेकर फैसला लेंगे।ALSO READ: भारत और चीन के बीच हुई ब्रिगेड कमांडर स्तर की बातचीत खत्मबता दें कि, पूर्वी लद्दाख में भारत और चीन के बीच वास्तविक नियंत्रण रेखा (एलएसी) पर जारी तनाव को कम करने के लिए दोनों देशों के बीच पांच बिंदुओं पर सहमति बन गई है। भारतीय विदेश मंत्री एस जयशंकर और उनके चीनी समकक्ष वांग यी के बीच गुरुवार (10 सितंबर) को रूस के मॉस्को में हुई मुलाकात में यह फैसला लिया गया है। बता दें कि, मॉस्को में चल रही शंघाई कॉपरेशन ऑर्गनाइजेशन (एससीओ) देशों के विदेश मंत्रियों की बैठक में दोनों नेताओं की मुलाकात हुई।Image Source : FILE PHOTOindia china newsALSO READ: LAC पर चीन के साथ विवाद के बीच ISRO के पूर्व प्रमुख का बड़ा बयानबैठक में भारत के विदेश मंत्री ने यह स्पष्ट किया कि भारत एलएसी पर जारी तनाव को और नहीं बढ़ाना चाहता है और चीन के प्रति भारत की नीति में कोई बदलाव नहीं हुआ है। भारत का यह भी मानना है कि भारत के प्रति चीन की नीति में भी किसी तरह का बदलाव नहीं हुआ है। चीनी विदेश मंत्रालय ने कहा कि दो पड़ोसी देश होने के नाते ये बहुत स्वाभाविक है कि चीन और भारत में कुछ मुद्दों पर असहमति है, लेकिन अहम बात यह है कि उन असहमतियों को सही परिपेक्ष्य में देखा जाए।